Hyvää yötä
Keväällä viel’ yhteen
 suveen jäädä anon.
 Tahdon yhden lyhteen
 syksyyn koota, sanon.
 Aamut aittaanpanon

 kylmät ylentyvät.
 Miss’ on, sielu, satos,
 missä heelmäs hyvät?
 Hallan kouriin katos
 kaikki kalliit jyvät.

 Totta yksi vain on:
 Multaa olla halaan.
 Alta valveen painon
 alku-uneen palaan.
 Tämä säädös lain on

 täynnä lohdutusta;
 Päässä turhan tieni
 unta, unohdusta
 lupaa kehto pieni,
 mullan kehto musta.

 Kupees, sielu, vyötä!
 Vaiva elon, runon,
 kaikki hukkatyötä.
 Uni syvä mun on,
 kaikki, hyvää yötä!